GCAP ร่วมงาน Opportunity Day
GCAP ร่วมงาน Opportunity Day ประจำไตรมาส 4/61 ณ ห้องประชุม 603 อาคารตลาดหลักทรัพย์แห่งประเทศไทย (ตลท.) เมื่อเร็วๆ นี้
21 ก.พ. 2562

คุณสเปญ จริงเข้าใจ กรรมการผู้จัดการ บริษัท จี แคปปิตอล จำกัด (มหาชน) หรือ GCAP ร่วมให้ข้อมูลแก่นักลงทุนในงาน Opportunity Day ประจำไตรมาส 4/2561 โดย GCAP เปิดเผยผลงานปี 2561 มีกำไรสุทธิ 54.89 ล้านบาท เติบโต 103.15% มีรายได้รวม 306.40 ล้านบาท เพิ่มขึ้น 54% พร้อมตั้งเป้ายอดการปล่อยสินเชื่อใหม่ในปี 62 ไว้ที่ 1,500 ล้านบาท รวมทั้งเดินหน้ารีแบรนด์ใหม่
สำหรับกลยุทธ์หลักบริษัทจะเน้นผลักดันการเติบโตของกำไรให้อยู่ในตัวเลข 2 หลัก โดยการบริหารจัดการต้นทุน และการควบคุมหนี้ที่ไม่ก่อให้เกิดรายได้ (NPL) ให้อยู่ในระดับต่ำกว่า 5% ด้าน “บริษัท สบายใจมันนี่” เชื่อเปิดตัวผลิตภัณฑ์ใหม่ช่วงไตรมาส 2/2562 ได้ตามแผน สำหรับงานดังกล่าวจัดขึ้น ณ ห้องประชุม 603 อาคารตลาดหลักทรัพย์แห่งประเทศไทย (ตลท.) เมื่อเร็วๆ นี้